|  |  |
| --- | --- |
|  | NEWSLETTER #1 **JANUARY 2023** |

Želimo vam ugodno čitanje našeg prvog Newsletter-a koji smo pripremili   
kako bi vas periodično informisali o tekućim i budućim projektnim aktivnostima.   
Hvala vam što pratite rad Nacionalnog centra za državne sudove - Ureda u BiH, kao i rad naših projektnih partnera.

|  |  |  |
| --- | --- | --- |
| |  | | --- | | https://mcusercontent.com/6318c443b06688a23239001ca/images/b61fadee-0713-0638-d9f4-814feca2f89b.jpg | | **Uspostavljena partnerska mreža od 8 javnih pravnih fakulteta  JUST-ED Programa**  Pravni fakultet Sveučilišta u Mostaru i Pravni fakultet Univerziteta u Bihaću postali su dio  nacionalne mreže javnih pravnih fakulteta koji podržavaju unapređenje praktičnog obrazovanja studenata prava kroz NCSC-ov JUST-ED projekat.  Potpisivanjem Sporazuma o saradnji sa Nacionalnim centrom za državne sudove omogućena je implementacija SLP Pravne klinike "Vještine zastupanja stranaka u krivičnom postupku" i za studente oba pravna fakulteta. | |

|  |  |  |
| --- | --- | --- |
| |  | | --- | | https://mcusercontent.com/6318c443b06688a23239001ca/images/b784d360-e19c-ba77-3531-c269185e2218.jpg | | **Praktično osposobljavanje studenata unutar fakulteta - Pravna klinika "Vještine zastupanja u krivičnom postupku" (SLP)**  SLP Pravna klinika je izvođena ukupno 16 puta na svim partnerskim pravnim fakultetima. SLP pravna klinika se u zimskom semestru 2022/2023 godine implementirala na Pravnom fakultetu Univerziteta u Zenici i na Pravnom fakultetu Univerziteta u Tuzli. Na Pravnom fakultetu Tuzla, SLP pravna klinika je postala dio Studijskog plana i programa fakulteta, kroz izborni predmet pod nazivom “Klinika iz krivičnog procesnog prava“. Izvođenje SLP klinike planirano je i u ljetnom semestru 2022/2023 godine, na Pravnom fakultetu Univerziteta u Sarajevu, Pravnom fakultetu Univerziteta u Banjoj Luci, te Pravnom fakultetu Univerziteta u Istočnom Sarajevu. Pojedinačni komentari studenata koji su učestvovali u klinici bili su sljedeći:  „Pravna klinika nam je pomogla da svako od nas shvati da li je to zaista ono čime se želimo baviti, mogu reći da je projekat učvrstio volju za buduću profesiju. “  „Pohađanje klinike omogućava studentima poboljšanje oratorskih vještina i javnog nastupa kao i priliku za nova poznanstva. Posebno bih naglasila da je odnos praktičara prema studentima bio na zavidnom nivou, počevši od prenesenog znanja do susretljivosti i dostupnosti za studente u svakom trenutku.“ | |

|  |  |  |
| --- | --- | --- |
| |  | | --- | | https://mcusercontent.com/6318c443b06688a23239001ca/images/8f455b78-cb7a-0cac-163c-f96258463eb7.jpg | | **Praktično osposobljavanje studenata van fakulteta - studentska praksa**  Više od 35 pravosudnih i akademskih institucija u BiH je potpisalo Okvirni sporazum o razumijevanju: Unapređenje praktične nastave i obuke za studente prava i diplomirane pravnike. Studentske prakse se od 2021. godine implementiraju na 4 javna pravna fakulteta, te je više od 200 studenata imalo priliku da obavlja praksu u pravosudnim institucijama i advokatskim kancelarijama u Sarajevu, Istočnom Sarajevu, Zenici , Mostaru i Bijeljini. Više od 100 mentora učestvuje u programu praktičnog osposobljavanja studenata prava, te u okviru svog redovnog posla mentorišu, motivišu i podučavaju studente koji imaju priliku da kroz neposredan odnos sa mentorom stiču praktična znanja i vještine.  NCSC je administrirao ankete o obavljenoj studentskoj praksi. 90% studenata je mišljenja da je obavljanje stručne studentske prakse veoma važno za buduću pravničku karijeru, te da bi praksa trebala biti omogućena većem broju studenata prava kao i da bi trebala postati obavezan dio pravnog obrazovanja. Takođe, 67% mentora navelo je svoje iskustvo kao pozitivno i korisno uz aktivno učešće i zainteresiranost studenata.  Studentska praksa je planirana i u ljetnom semestru 2022/2023 godine na Pravnom fakultetu Univerziteta u Zenici, Pravnom fakultetu Univerziteta Džemal Bijedić u Mostaru, Pravnom fakultetu Univerziteta u Sarajevu, Pravnom fakultetu Univerziteta u Istočnom Sarajevu, te Pravnom fakultetu Univerziteta u Banjoj Luci. | |

|  |  |  |
| --- | --- | --- |
| |  | | --- | | https://mcusercontent.com/6318c443b06688a23239001ca/_compresseds/efcf8719-2d53-fd28-0ff6-f12160502b4a.jpg | | **Okrugli stolovi na temu praktičnog osposobljavanja studenata prava**  U cilju unapređenja praktičnog osposobljavanja studenata prava, NCSC u saradnji sa partnerskim pravnim fakultetima, organizuje okrugle stolove na temu praktičnog učenja. Prvi u nizu okruglih stolova, organizovan je na Pravnom fakultetu Univerziteta u Istočnom Sarajevu. Učesnici, koje su činili predstavnici pravosudnih institucija, koordinatori Okvirnog sporazuma, profesori i studenti, su zajednički identificirali pojedinačne aspekte stručne studentske prakse koji su podložni poboljšanju.  Posebno se diskutovalo i o resursno-edukativnom materijalu, Priručniku za mentore i njegovoj korisnosti iz perspektive mentora, kao i o potrebi za kreiranjem određenog resursno-edukativnog materijala koji bi bio namijenjen studentima. Identificirani aspekti prakse koji se trebaju prilagoditi, odnosno unaprijediti uzeti su u obzir prilikom planiranja studentske prakse u predstojećem ljetnom semestru 2022/2023. godine. Sljedeći okrugli sto je planiran na Pravnom fakultetu Univerziteta u Zenici u martu 2023. | |

|  |
| --- |
|  |

|  |  |  |
| --- | --- | --- |
| |  | | --- | | https://mcusercontent.com/6318c443b06688a23239001ca/images/182b0246-0d32-d870-d258-01e648e29030.jpg | | **U fokusu: Okvirni  sporazum o razumijevanju za unapređenje praktične nastave i obuke studenata prava i diplomiranih pravnika**  Okvirni sporazum o razumijevanju potpisan je od strane 36 institucija iz cijele Bosne i Hercegovine. Potpisnice su pravni fakulteti, sudovi, tužilaštva, profesionalna udruženja pravnika, te Centri za edukaciju sudija i tužilaca.  Jedna od prvih aktivnosti saradnje na osnovu Sporazuma je realizacija studentske prakse u saradnji sa pravosudnim institucijama potpisnicama Sporazuma. | |